Veste bună dacă ai credit: ROBOR la 3 luni continuă să scadă şi coboară sub 2%.
ROBOR la 3 luni a scăzut, vineri, la 1,99%, cel mai mic nivel din februarie 2018. Şi ROBOR la 6 luni a coborât la 2,07%, de la 2,08%, cel mai scăzut nivel din noiembrie 2017. ROBOR la 3 luni a înregistrat o tendinţă de scădere de la începutul anului, când era 3,19% în 3 ianuarie 2020.
Dacă ai credit la bancă, uite o veste bună pentru tine, aproape de finalul verii: indicele ROBOR la 3 luni, în funcţie de care se calculează dobânzile variabile pentru creditele în lei, a scăzut vineri, 14 august, la 1,99%. Scăderea vine pe fondul reducerii ratei de dobândă de referinţă de la 1,75% la 1,50%, un minim istoric. Indicele ROBOR a mai atins acest nivel în februarie 2018, când se situa puţin sub pragul de 2%.În 20 mai, ROBOR la 3 luni a scăzut la 2,43%, sub nivelul IRCC.ROBOR la 3 luni a înregistrat o tendinţă de scădere de la începutul anului, iar indicele IRCC, pe baza căruia se stabilesc dobânzile la credite noi acordate de bănci populaţiei, este de 2,41%Valorea iniţială a indicelui IRCC a fost 2,44%. Diferenţialul de dobândă dintre cei doi indici este de 0,36%. Dobânzile băncilor la credit ipotecar variază între 4,31% şi 8,16%Vestea proastă, potrivit analiştilor, este că dobânzile la depozitele în lei vor înregistra scăderi.Anul acesta vorbim despre o scădere de peste 3,1% pentru ROBOR la trei luni. Ne va mai aduce încă o zecime sau două zecimi de punct procentual. Deci în zona 1,8%-1,9% mai spre finalul acestui an. Dacă vorbim de un credit de aproximativ 70.000 de euro imobiliar, luat pe 20 de ani, am putea asista la o scădere de aproximativ 100 lei a ratei lunare. Pentru o valoare mai mare, care se apropie de 100.000 euro, am asista la o rată mai scăzută cu aproximativ 130 lei", spune Claudiu Cazacu, consultant de strategie al X-Trade Brokers România.